Örvar hafnaði í 9. - 13. sæti á Íslandsmótinu Góður árangur hjá Örvari . Örvar Samúelsson frá GA hafnaði í 9. - 13. sæti á Íslandsmótinu í golfi sem haldið var í Kiðjuberginu sl. helgi . Örvar lék alls á 297 höggum en hann vakti verðskuldaða athygli á þriðja keppnisdegi , er hann jafnaði vallarmetið . Örvar lék þá hringinn á 68 höggum og deilir vallarmetinu með nýkrýndum Íslandsmeistara , Birgi Leifi Hafþórssyni . Árangur Örvars á mótinu er góður og hefur þessi 19 ára strákur heldur betur minnt á sig í íslenskum golfheimi .